Selle nädala  peateema on kahtlemata Teletupsu tantsude DVD. Marta katsetab sellest ajendatuna veel hoogsamalt oma füüsilisi võimeid. Lisaks tavapärasele jooksmise proovimisele on ta nüüd hakanud ka hüppama ja muid naljakaid vigureid tegema. Ja seda muide konstantse kriiskamise saatel. Ei tea, kas Tinky Winky (lilla) sooloetteastest inspiratsiooni saanuna, aga täna näiteks Marta ainult keerutab. Teda ei morjenda isegi see, et pea ringi käima hakkab ja ta seejuures iga natukese aja tagant põrandale pikali kukub.